
STRATEGIA
DE  DEZVOLTARE A SERVICIILOR  SOCIALE  LA NIVELUL COMUNEI DRAGALINA, JUDEŢUL CALARASI, 
pentru perioada 2025-2027



Consideraţii generale


1. Consideraţii generale.
Urmare a modificărilor intervenite în nevoile sociale ale populaţiei localităţii, în comportamentul general al locuitorilor şi în legislaţia naţională în domeniul asistenţei sociale, se impune elaborarea unei strategii de dezvoltare a serviciilor sociale acordate de furnizorii publici şi privaţi la nivelul comunei  Dragalina, judeţul Calarasi, pentru perioada  2025-2024 şi a unui Plan de acţiuni elaborat în conformitate cu aceasta.
Serviciile sociale reprezinta o componenta a sistemului de protectie sociala, aceasta din urma fiind un obiectiv impus atentiei in cadrul proceselor de promovare a incluziunii sociale.Strategia de dezvoltare a serviciilor sociale contine cel putin urmatoarele informatii: obiective generale, obiectivele specifice,planul de implementarea strategiei, responsabilitati si termene de realizare.


2. Definiţie
In legislatia nationala care reglementeaza domeniul serviciilor sociale sunt definite ca reprezentând activitatea sau ansamblul de activităţi realizate pentru a răspunde nevoilor sociale, precum şi a celor speciale, individuale, familiale sau de grup, în vederea prevenirii si depăşirii unor situaţii de dificultate, vulnerabilitate sau dependenta pentru prezervarea autonomiei si protectiei persoanei, pentru prevenirea marginalizarii  şi excluziunii sociale, promovării incluziunii sociale şi creşterii calităţii vieţii.

3. Scop
     Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din comuna Dragalina.

4. Legislaţie
Strategia de dezvoltare a serviciilor sociale la nivelul comunei Dragalina, este elaborata cu respectarea legislaţiei în vigoare:
a) Legea asistenţei sociale nr. 292/2011;
b) Legea nr. 272/2004 privind protecţia şi promovarea drepturilor copilului, cu modificările şi completările ulterioare;
c) Legea nr.196/2016 privind venitul minim de incluziune.

d) Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
e) Legea nr. 217/2003 privind prevenirea şi combaterea violenţei în familie, republicată, cu modificările şi completările ulterioare;
f) Legea nr. 116/2002 privind prevenirea şi combaterea marginalizării sociale, cu modificările şi completările ulterioare;
g) Legea nr. 448/2006 privind protecţia şi promovarea personaelor cu handicap, republicată, cu modificările şi completările ulterioare;
h) Legea nr. 197/2012 privind asigurarea calităţii în domeniul serviciilor sociale.





Conform art.5 din Legea nr.292/2011 a asistentei sociale, acordarea serviciilor sociale se intemeiaza pe urmatoarele valori si principii:

a) solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport și măsuri de protecție socială pentru depășirea sau limitarea unor situații de dificultate, în scopul asigurării incluziunii sociale a acestei categorii de populație;
b) subsidiaritatea, potrivit căreia, în situația în care persoana sau familia nu își poate asigura integral nevoile sociale, intervin colectivitatea locală și structurile ei asociative și, complementar, statul;
c) universalitatea, potrivit căreia fiecare persoană are dreptul la asistență socială, în condițiile prevăzute de lege;
d) respectarea demnității umane, potrivit căreia fiecărei persoane îi este garantată dezvoltarea liberă și deplină a personalității, îi sunt respectate statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic;
e) abordarea individuală, potrivit căreia măsurile de asistență socială trebuie adaptate situației particulare de viață a fiecărui individ; acest principiu ia în considerare caracterul și cauza unor situații de urgență care pot afecta abilitățile individuale, condiția fizică și mentală, precum și nivelul de integrare socială a persoanei; suportul adresat situației de dificultate individuală constă inclusiv în măsuri de susținere adresate membrilor familiei beneficiarului;
f) parteneriatul, potrivit căruia autoritățile publice centrale și locale, instituțiile publice și private, organizațiile neguvernamentale, instituțiile de cult recunoscute de lege, precum și membrii comunității stabilesc obiective comune, conlucrează și mobilizează toate resursele necesare pentru asigurarea unor condiții de viață decente și demne pentru persoanele vulnerabile;
g) participarea beneficiarilor, potrivit căreia beneficiarii participă la formularea și implementarea politicilor cu impact direct asupra lor, la realizarea programelor individualizate de suport social și se implică activ în viața comunității, prin intermediul formelor de asociere sau direct, prin activități voluntare desfășurate în folosul persoanelor vulnerabile;
h) transparența, potrivit căreia se asigură creșterea gradului de responsabilitate a administrației publice centrale și locale față de cetățean, precum și stimularea participării active a beneficiarilor la procesul de luare a deciziilor;
i) nediscriminarea, potrivit căreia persoanele vulnerabile beneficiază de măsuri și acțiuni de protecție socială fără restricție sau preferință față de rasă, naționalitate, origine etnică, limbă, religie, categorie socială, opinie, sex ori orientare sexuală, vârstă, apartenență politică, dizabilitate, boală cronică necontagioasă, etc.;


j) eficacitatea, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activități și obținerea celui mai bun rezultat în raport cu efectul proiectat;
k) eficiența, potrivit căreia utilizarea resurselor publice are la bază respectarea celui mai bun raport cost-beneficiu;
l) respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu amenință drepturile sau interesele legitime ale celorlalți;
m) activizarea, potrivit căreia măsurile de asistență socială au ca obiectiv final încurajarea ocupării, în scopul integrării/reintegrării sociale și creșterii calității vieții persoanei, și întărirea nucleului familial;
n) caracterul unic al dreptului la beneficiile de asistență socială, potrivit căruia pentru aceeași nevoie sau situație de risc social se poate acorda un singur beneficiu de același tip;
o) proximitatea, potrivit căreia serviciile sunt organizate cât mai aproape de beneficiar, pentru facilitarea accesului și menținerea persoanei cât mai mult posibil în propriul mediu de viață;
p) complementaritatea și abordarea integrată, potrivit cărora, pentru asigurarea întregului potențial de funcționare socială a persoanei ca membru deplin al familiei, comunității și societății, serviciile sociale trebuie corelate cu toate nevoile beneficiarului și acordate integrat cu o gamă largă de măsuri și servicii din domeniul economic, educațional, de sănătate, cultural etc.;
q) concurența și competitivitatea, potrivit cărora furnizorii de servicii sociale publici și privați trebuie să se preocupe permanent de creșterea calității serviciilor acordate și să beneficieze de tratament egal pe piața serviciilor sociale;
r) egalitatea de șanse, potrivit căreia beneficiarii, fără niciun fel de discriminare, au acces în mod egal la oportunitățile de împlinire și dezvoltare personală, dar și la măsurile și acțiunile de protecție socială;
s) confidențialitatea, potrivit căreia, pentru respectarea vieții private, beneficiarii au dreptul la păstrarea confidențialității asupra datelor personale și informațiilor referitoare la viața privată și situația de dificultate în care se află;
t) echitatea, potrivit căreia toate persoanele care dispun de resurse socioeconomice similare, pentru aceleași tipuri de nevoi, beneficiază de drepturi sociale egale;
u) focalizarea, potrivit căreia beneficiile de asistență socială și serviciile sociale se adresează celor mai vulnerabile categorii de persoane și se acordă în funcție de veniturile și bunurile acestora;
v) dreptul la liberă alegere a furnizorului de servicii, potrivit căruia beneficiarul sau reprezentantul legal al acestuia are dreptul de a alege liber dintre furnizorii acreditați;
w) intervenția de urgență, potrivit căreia, atunci când, în cadrul activităților de răspuns la situații de urgență sau în timpul exercitării atribuțiilor în domeniul propriu de competență de către o instituție publică, se constată suspiciunea întemeiată cu privire la existența unei situații de risc iminent pentru copil, persoana cu dizabilități, persoana vârstnică dependentă sau orice persoană vulnerabilă și care nu poate fi soluționată de specialiștii din acea instituție, conform competențelor și atribuțiilor prevăzute în fișa de post, se anunță imediat serviciul public de asistență socială sau, dacă este în afara orelor de program sau în zilele libere, se anunță serviciul de asistență socială de urgență; asistentul social prioritizează măsurile pe care le include în planul inițial de intervenție și în strategia de intervenție, în funcție de evaluarea riscurilor, iar în situația în care constată forme de abuz, neglijare și/sau violență are obligația de a investiga și de a raporta către autoritățile competente.






Serviciile sociale sunt servicii de interes general si se organizeaza in forme/structuri diverse, in functie de specificul activitatii derulate si de nevoile particulare ale fiecarei categorii de beneficiari. Ele au caracter proactiv si presupun o abordare integranta a nevoilor persoanei, in relatia cu situatia socio-economica, starea de sanatate, nivelul de educatie si meiul social de viata al acesteia.
Compartimentul de asistenta sociala.Probleme cu Romii.Asistenta Medicala Comunitara si Mediere Sanitara, organizat la nivel local, are responsabilitatea crearii, mentinerii si dezvoltarii serviciilor sociale cu caracter primar, in functie de nevoile sociale identificate, cu scopul prioritar de sustinere a functionalitatii sociale ale persoanei in mediul propriu de viata, familial si comunitar.



                                                       
                                                          Obiective generale

Imbunatatirea calitatii si eficientei furnizarii serviciilor sociale la nivel local, capabil sa asigure incluziunea sociala a tuturor categoriilor vulnerabile, cresterea calitatii vietii, tratament egal, nediscriminare si dreptul la o viata demna pentru toti locuitorii comunei Dragalina.



Obiective specifice


1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari);
2: Actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii pentru familia cu copii, etc.), cuantumul şi data acordării acestora, precum şi alte informaţii relevante pentru completarea Bazei de date; 
3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Draglina;
4: Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale, etc. adaptate nevoilor sociale si resurselor disponibile la nivelul comunei Dragalina, judetul Calarasi, initiate si realizate dupa efectuarea unor studii de piata referitoare la nevoile sociale si prioritatile geberale ale comunitatii locale.;
5: Dezvoltarea unor atitudini proactive si participative in randul populatiei localitatii si a beneficiarilor de servicii sociale
6:Asigurarea dreptului copiilor la educatie







Conform Legii asistentei sociale – nr.292/2011, grupul vulnerabil - desemneaza persoane sau familii care sunt in risc de a-si pierde capacitatea de satisfacere a nevoilor zilnice de trai din cauza unor situatii de boala, dizabilitate, saracie, dependenta de droguri sau de alcool ori a altor situatii care conduc la vulnerabilitate economica si sociala.
Persoanele sau grupurile țintă, la nivel local, ca fiind în dificultate ori în situaţie de risc de marginalizare sau excluziune socială includ: copiii, tinerii, vârstnicii dependenţi, fără sprijin familial sau săraci, femeile, mamele adolescente, romi aflați in nevoie socială, familiile monoparentale, familiile cu mai mult de doi copii, persoanele cu dizabilităţi, şomerii, persoanele fără venituri sau cu venituri mici,  persoane care au nevoie de servicii sociale 

Serviciile sociale sunt servicii de interes general şi se organizează în forme/structuri diverse, în funcţie de specificul activităţii/activităţilor derulate şi de nevoile particulare ale fiecărei categorii de beneficiari. Serviciile sociale au caracter proactiv şi presupun o abordare integrată a nevoilor persoanei, în relaţie cu situaţia socio-economică, starea de sănătate, nivelul de educaţie şi mediul social de viaţă al acesteia.            



La nivelul comunei Dragalina, a fost identificat un Grup ţintă (categorii de  beneficiari) după cum urmează:

A.  Copii şi familii aflate în dificultate;
B.  Persoane vârstnice, dependenti, fara sprijin familial;
C.  Persoane cu handicap;
D.  Persoane defavorizate de etnie romă;
E.  Alte persoane în situaţii de risc social

A. Copiii şi familiile aflate în dificultate identificate sunt: 
· familii monoparentale;
· familii tinere;
· copii separaţi de părinţi sau cu risc de separare; copii cu părinţi plecaţi la muncă în străinătate;

        Problemele sociale ale copiilor şi familiilor aflate în dificultate sunt:
· lipsa locuinţei;
· probleme de sanatate
· resurse financiare insuficiente şi dificultăţi în gestionarea lor;
· dificultăţi în găsirea unui loc de muncă;
· abandonul şcolar;

B.  Problemele sociale ale persoanelor vârstnice sunt:
· sănătatea precară;
· venituri mici în raport cu necesităţile;
· izolare, singurătate;
· capacitatea scăzută de autogospodărire;
· un număr insuficient de locuri în Centrele de asistenţă medico-socială din judeţ;





C. Persoane cu handicap (minori sau adulţi)

Problemele sociale ale persoanelor cu handicap sunt:
a) accesibilitatea, inclusiv în propria locuinţă;
b) lipsa profesioniştilor în servicii specializate;
c) situaţia materială precară;
d) lipsa centrelor rezidenţiale de zi, specializate pe tipuri de handicap.

D. Problemele sociale ale persoanelor defavorizate de etnie romă sunt:
a) resurse financiare insuficiente 
b) mentalitatea romilor cu privire la muncă şi educaţie;
c) sănătate;
d) familii dezorganizate;
e) dificultate în obţinerea unui loc de muncă din cauza lipsei calificării;




ATRIBUŢIILE COMPARTIMENTULUI DE ASISTENŢĂ SOCIALĂ. PROBLEME CU ROMII. ASISTENTA MEDICALA COMUNITARA SI MEDIERE SANITARA  
Beneficii de asistenţă socială 
· asigură şi organizează activitatea de primire a solicitărilor privind beneficiile de asistenţă socială;
· verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a Consiliului Local al comunei Dragalina, şi pregăteşte documentaţia necesară în vederea stabilirii dreptului la măsurile de asistenţă socială;
· întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă primarului pentru aprobare;
· comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii;
· urmăreşte şi răspunde de îndeplinirea condiţiilor legale de către titularii şi persoanele îndreptăţite la beneficiile de asistenţă socială;
· efectuează anchete sociale pentru depistarea precoce a cazurilor de risc de excluziune socială sau a altor situaţii de necesitate în care se pot afla membrii comunităţii şi propune măsuri adecvate în vederea sprijinirii acestor persoane;
· îndeplineşte orice alte atribuţii prevăzute de reglementările legale în vigoare.







                                     Organizare, administrare şi acordare a serviciilor sociale 
· elaborează, în concordanţă cu strategiile naţionale şi judeţene, precum şi cu nevoile locale identificate, strategia locală de dezvoltare a serviciilor sociale, pe termen mediu şi lung, pentru o perioadă de 5 ani, respectiv de 10 ani, pe care o supune spre aprobare Consiliului Local al comunei Dragalina. 
· elaborează planurile anuale de acţiune privind serviciile sociale administrate şi finanţate din bugetul  local şi le propune spre aprobare Consiliului Local al comunei Dragalina; acestea cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, etc.
· iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;
· identifică familiile şi persoanele aflate în dificultate, precum şi cauzele care au generat situaţiile de risc de excluziune socială;
· realizează atribuţiile prevăzute de lege în procesul de acordare a serviciilor sociale;
· propune înfiinţarea serviciilor sociale de interes local;
· monitorizează şi evaluează serviciile sociale aflate în propria administrare;
· asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile;
· furnizează şi administrează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabilă de calitatea serviciilor prestate;
· îndeplineşte orice alte atribuţii prevăzute de reglementările legale în vigoare;

În vederea asigurării eficienței  şi transparenţei în planificarea, finanţarea şi
acordarea serviciilor sociale, Compartimentul de Asistenţă Socială al Primariei comunei Dragalina are următoarele obligaţii principale:
· asigurarea informării comunităţii prin publicarea pe pagina de internet proprie sau, atunci când acest lucru nu este posibil, prin afişare la sediul instituţiei a informaţiilor de interes local;
· comunicarea informaţiilor solicitate sau, după caz, punerea acestora la dispoziţia instituţiilor/structurilor cu atribuţii în monitorizarea şi controlul respectării drepturilor omului, în monitorizarea utilizării procedurilor de prevenire şi combatere a oricăror forme de tratament abuziv, neglijent, degradant asupra beneficiarilor serviciilor sociale şi, după caz, instituţiilor/ structurilor cu atribuţii privind prevenirea torturii şi acordarea de sprijin în realizarea vizitelor de monitorizare, în condiţiile legii.





În administrarea şi acordarea serviciilor sociale, Compartimentul de Asistenţă Socială din cadrul Primariei comunei Dragalina, realizează :
  
A)primeşte şi înregistrează solicitările de servicii sociale formulate de persoanele beneficiare, reprezentanţii legali ai acestora, precum şi sesizările altor persoane/instituţii/furnizori privaţi de servicii sociale privind persoane/familii/grupuri de persoane aflate în dificultate;
B)evaluează nevoile sociale ale populaţiei din unitatea administrativ-teritorială în vederea identificării familiilor şi persoanele aflate în dificultate, precum şi a cauzelor care au generat situaţiile de risc de excluziune socială;
C)elaborează, în baza evaluărilor iniţiale, planurile de intervenţie, care cuprind măsuri de asistenţă socială, respectiv serviciile recomandate şi beneficiile de asistenţă socială la care persoana are dreptul; 
D)realizează diagnoza socială la nivelul grupului şi comunităţii şi elaborează planul de servicii comunitare;
E)acordă servicii de asistenţă comunitară, în baza măsurilor de asistenţă socială incluse  în planul de acţiune;

Institutii reprezentative cu care colaboreaza Compartimentul de Asistenta sociala

· D.G.A.S.P.C.Calarasi
· A.J.P.I.S.Calarasi
· Cabinetele  medicale individuale din comuna Dragalina
· Oficiul postal Dragalina
· D.S.P.Calarasi
· INSTITUTIA PREFECTULUI-Judetul Calarasi
· Consiliul Judetean Calarasi
· A.J.O.F.M.Calarasi
· L.T.D.Z.Calarasi
· Sectia de politie Rurala nr.4 Dragalina
· Casa judeteana de Pensii Calarasi
· Casa Judeteana de Asigurari de Sanatate Calarasi
· Crucea Rosie Calarasi








PLAN DE ACŢIUNE
în vederea implementării Strategiei de dezvoltare a serviciilor 
sociale pentru perioada 2025-2027

Obiectiv general
[bookmark: tree#57]	Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Dragalina, prin promovarea drepturilor omului, a unei imagini pozitive a persoanelor, familiilor si grupurilor vulnerabile, astfel incat serviciile sociale sa primeze fata de beneficiile de asistenta sociala, sa previna si sa limiteze orice forma de dependenta fata de ajutorul acordat de stat sau de comunitate, prin consilierea si indrumarea acestora prin gasirea unor locuri de munca, exceptie facand persoanele varstnice.

[bookmark: ref#A8][bookmark: tree#58][bookmark: tree#63]    

	Obiective specifice
	Activităţi/acţiuni/măsuri
	Termen
	Responsabili

	





1:Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari)
	Colectarea informaţiilor necesare identificării sau actualizării nevoilor sociale la nivelul comunei Dragalina
	Permanent
	Primăria comunei Dragalina-Compartiment de asistenta sociala

	
	Constituirea categoriilor de beneficiari de servicii sociale la nivelul localităţii, repartizaţi în funcţie de tipurile de servicii sociale reglementate de lege
	Permanent
	Primăria comunei Dragalina-Compartiment de asistenta sociala

	
	Monitorizarea si evaluarea serviciilor sociale furnizate la nivelul comunei Dragalina
	Permanent
	Primăria comunei Dragalina-Compartiment de asistenta sociala

	2:Actualizarea continuă a bazei de date,  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate , cuantumul şi data acordării acestora, precum şi alte informaţii relevante pentru completarea Bazei de date








	Măsuri de facilitare a accesului persoanelor aflate în grupul ţintă în acordarea ajutoarelor financiare, materiale şi medicale pentru situaţiile reglementate de lege: ajutoare de incluziune, ajutoare de urgenţă, ajutoare pentru încălzire, ajutoare materiale, alocaţii pentru familia cu copii, etc.

	Permanent
	Primăria comunei Dragalina-Compartiment de asistenta sociala

	
	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale

	Permanent
	Primăria comunei Dragalina-Compartiment de asistenta sociala

	
3:Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Dragalina
	Incurajarea activităţii de voluntariat în rândul tinerilor în domenii de intres public, conform legii, de asigurare a cadrului legal pentru accesul tinerilor la programele de educaţie pentru sănătate, pentru tratament gratuit al tinerilor suferinzi de boli cronice, pentru asistenţă medicală gratuită tinerilor care urmează o formă de învăţământ autorizată sau acreditată, conform legii, precum şi promovarea unor măsuri de reintegrare socială a tinerilor dependenţi de alcool, droguri sau alte substanţe nocive etc.


	Permanent
	Primăria comunei Dragalina-Compartiment de asistenta sociala

	
	Colaborarea cu institutiile judetene in vederea asigurarii furnizarii de servicii pentru persoanele varstnice si facilitarea accesului acestora in centre sociale, precum si a persoanelor cu handicap.



	Permanent
	Primăria comunei Dragalina-Compartiment de asistenta sociala;
DGASPC.CALARASI


	4: Realizarea unor parteneriate public-public, public-privat cu alte autorităţi sau instituţii publice, ONG-uri, etc.;

	Elaborarea procedurilor de selecţie a proiectelor de parteneriat, potrivit legii 

	2025-2027
	Primăria comunei Dragalina-Compartiment de asistenta sociala;
Reprezentanti ai furnizorilor de servicii sociale publici sau privati;
Liceu .

	
	
Încheierea contractelor şi implementarea proiectelor în parteneriat cu autoritatea/instituţia/furnizorul privat desemnat câştigător în urma selecţiei

	2025-2027
	Primăria comunei Dragalina-Compartiment de asistenta sociala;
Reprezentanti ai furnizorilor de servicii sociale publici sau privati;
Liceu .

	
	Initierea si ulterior implementarea unor proiecte cu finantare externa in domeniul asistentei si serviciilor sociale locale, care urmeaza a fi accesate din fondurile europene, proiecte care pot include diverse parteneriate cu alte structuri publice sau private(ONG-uri, fundatii, asociatii,etc.)

	
	

	5.Dezvoltarea unor atitudini proactive si participative in randul populatiei localitatii si a beneficiarilor de servicii sociale
	Identificarea de modalitati de implicare efectiva a serviciilor primare din cadrul Primariei  in problematica copiilor ai caror parinti sunt plecati la munca in strainatate.
	2025-2027
	Primăria comunei Dragalina-Compartiment de asistenta sociala

	
	Monitarizarea numarului de copii si identificarea situatiilor de risc si inregistrarea copiilor in programul ,,SINA-Observatorul Copilului’’

	2025-2027
	Primăria comunei Dragalina-Compartiment de asistenta sociala;
DGASPC.CALARASI

	
	Realizarea unor planuri de servicii in vederea instituirii unei masuri de protectie speciala pentru copii ai caror parinti sunt plecati la munca in strainatate, acolo unde se impune.

	2025-2027
	Primăria comunei Dragalina-Compartiment de asistenta sociala;
DGASPC.CALARASI

	
	
Masuri de implicare a asistentilor medicali/asistentilor medicali comunitari/mediatori sanitari/medicii de familie din localitate, in programele de prevenire a starii de sanatate a populatiei comunei, indiferent de varsta.
	2025-2027
	Primăria comunei Dragalina-Compartiment de asistenta sociala;
Medici de familie;
DSP.Calarasi;
Crucea Rosie.

	6:Asigurarea dreptului copiilor la educatie

	Identificarea nevoilor de baza a familiilor supuse la risc de abandon scolar.


Programe de sprijin pentru copiii si  tinerii de etnie roma in vederea urmarii unei forme de invatatmant 
	Permanent
	Primăria comunei Dragalina-Compartiment de asistenta sociala;
LTDZ.DRAGALINA;







În conformitate cu prevederile art. 112 alin. (3) lit. b) din Legea asistenţei sociale nr. 292/2011 şi în concordanţă cu Planul de masuri in vederea implementarii Strategiei de Dezvoltare a serviciilor sociale la nivelul comunei Dragalina, pentru perioada 2025-2027, anual se va elabora un Plan anual de acţiune privind serviciile sociale administrate şi finanţate din bugetul consiliului local. Acest Plan anual de acţiune, va cuprinde date detaliate privind: numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare.



Monitorizarea şi evaluarea strategiei
		
		Monitorizarea strategiei
	Strategia va fi monitorizată prin intermediul unor rapoarte anuale întocmite de un salariat din cadrul Compartimentului de asistenţă socială.
	Raportul anual este structurat astfel:
1. Stadiul în care se află diversele activităţi/acţiuni/măsuri programate pentru anul în care se face raportarea;
2. Problemele/piedicile întâmpinate;
3. Revizuirea/ajustarea activităţilor/acţiunilor/măsurilor, acolo unde este cazul;
4. Timpul estimat pentru îndeplinirea activităţilor/acţiunilor/măsurilor revizuite/ajustate;
5. Alte aspecte.

La finalizarea implementării Strategiei se va întocmi un Raport final.








Evaluarea strategiei
Strategia va fi evaluată anual prin intermediul:
1.  Rapoartelor anuale de monitorizare, care vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi. 
2. Unor Rapoarte intermediare de monitorizare, întocmite ori de câte ori intervin modificări legislative sau de altă natură, care impun elaborarea acestora. De asemenea, Rapoartele intermediare vor fi date publicităţii prin afişare la sediul Primăriei, pe site-ul acesteia şi aduse la cunoştinţă tuturor celor interesaţi; 
3. Raportul-final întocmit la finalizarea implementării Strategiei, în anul 2027.
 
Monitorizarea şi evaluarea Strategiei, se vor face la nivelul Compartimentului de specialitate, respectiv de persoana nominalizată în acest sens.

În funcţie de rezultatele evaluării şi monitorizării şi în acord cu modificările legislative,  sau cu modificările intervenite în contextul social, economic, cultural, Strategia poate fi revizuită sau completată ori de câte ori este necesar.

 
                                       INITIATOR  PROIECT,
           Primar-Stanciu Marian Gabriel,
     		 




Intocmit,
Ionescu Mariana






